钦定古今图书集成/明伦汇编/氏族典/第278卷 > 王乔栋
## 钦定古今图书集成/明伦汇编/氏族典/第278卷 > 王乔栋

按《明外史王孙兰传》：“王乔栋，雄县人。举进士，授朝邑
知县。县人王之采为魏忠贤党所恶，坐以赃贿，下乔
栋严追，乔栋不忍，封印于库而去。崇祯初，起顺天教
授，历户部郎中、平阳知府，迁湖广参政。楚中大乱，诸
道监司多不至，乔栋兼绾数篆。李自成入武昌，乔栋
时驻兴国州。城为贼破，自经城楼上。”